***Αυτόματο τάισμα για το ζωάκι μας***

Ξεκινώντας θα ήθελα να πω ότι καθώς περπατάω στον δρόμο, βλέπω πολλά αδέσποτα ζώα και συνεχώς σκέφτομαι (τι μπορώ να κάνω για να τα βοηθήσω;), η ιδέα λοιπόν που έχω είναι για ένα σύστημα αυτόματου ταΐσματος για τα ζώα, σε μικρή έκδοση θα μπορούσε να λειτουργήσει για ένα σπίτι, αλλά σε μεγαλύτερη έκδοση θα μπορούσε να χρησιμοποιηθεί από κάποια φιλοζωική ή ακόμη και από τον δήμο για να ταΐζει τα αδέσποτα.

Για την κατασκευή του μπορούμε να χρησιμοποιήσουμε το πολύ φτηνό πλέον Raspberry Pi, με τον κατάλληλο κώδικα θα μπορούσε να κάνει αυτόματο τάισμα ανά κάποιες ώρες, ή να ρίχνει τροφή με δική μας εντολή, είτε πατώντας ένα κουμπί, είτε στέλνοντας κάποιο σήμα στο Raspberry (ένα email για παράδειγμα), επίσης χρησιμοποιώντας την κάμερα του Raspberry μπορούμε να ελέγχουμε εάν το πιάτο με την τροφή έχει αδειάσει για να μπορέσουμε να ξανά ρίξουμε τροφή.

Έτσι μπορούμε να έχουμε έναν πολύ εύκολο τρόπο για το τάισμα, (όπως είπα πιο πάνω, είτε εμείς στο σπίτι, είτε η φιλοζωική, είτε σε πολύ μεγαλύτερο μέγεθος, ο δήμος), μπορούμε να ελέγχουμε κάθε πότε δόθηκε φαγητό (αφού μέσω του κώδικα που θα γράψουμε, θα μπορούμε να κρατάμε αρχείο για το κάθε πότε έγινε τάισμα), επίσης μπορούμε να ελέγχουμε την ποσότητα της τροφής που θα πέσει στο πιάτο, φυσικά το καλύτερο από όλα είναι ότι θα μπορούμε να ταΐσουμε το ζωάκι μας ακόμη και αν δεν είμαστε σπίτι και έτσι δεν θα έχουμε πρόβλημα ακόμη και αν έχουμε μια επείγουσα δουλειά και δεν μπορούμε να επιστρέψουμε σπίτι εγκαίρως.

Στις 2 προηγούμενες τηλεδιασκέψεις που είχαμε και αφού άκουσα και τις πολύ έξυπνες ιδέες των συμμαθητών μου, μου ήρθε η σκέψη να μπορέσει η ταΐστρα εκτός από φαγητό, να δίνει και νερό, και πάλι χωρίς να χρειάζεται να βάλουμε εμείς το χέρι μας.  
Για να πω την αλήθεια, ρώτησα τον πατέρα μου για το εάν γίνεται αυτό που σκέφτηκα, μου είπε ότι γίνεται με δύο τρόπους, ή με μια ηλεκτροβάνα που θα την ελέγχει το Raspberry αφού πάρει ενδείξεις από κάποιον αισθητήρα υγρασίας, (αυτό βέβαια μου είπε ότι θέλει από εμάς να γράψουμε πολύ περισσότερο κώδικα όπως και ότι κρύβει τον κίνδυνο η ηλεκτροβάνα να δίνει ενδείξεις λειτουργίας αλλά αυτή να μην δουλεύει, έτσι το ζωάκι μας θα μείνει χωρίς νερό, και βέβαια με την ηλεκτροβάνα θα χρειαστούμε και επιπλέον παροχή ρεύματος), ή με έναν πολύ πιο απλό τρόπο (που μου άρεσε περισσότερο), με ένα πολύ απλό φλοτέρ, όπως ακριβώς δουλεύει και το καζανάκι.  
  
Επίσης μου είπε ότι μπορούμε να το κάνουμε να λειτουργεί χωρίς να έχει κοντά πρίζα, με ένα μεγαλούτσικο power bank ή ένα μικρό ups το οποίο θα ξαναγεμίσει με ένα ηλιακό πανελάκι.

Στην επόμενη σελίδα έχω βάλει έναν πίνακα με τα υλικά που πιθανόν να χρειαστούμε

Τα υλικά (εάν τα χρησιμοποιήσουμε όλα) που θα χρειαστούμε για να κάνουμε αυτή την κατασκευή πιστεύω ότι είναι αυτά

|  |  |
| --- | --- |
| G:\Ergasies-TEO\Απαγορευετε\Ergasies\raspberry pi 3 model b.jpegG:\Ergasies-TEO\Απαγορευετε\Ergasies\NT_MUSB_25_SW_01.png | Το Raspberry PI με το τροφοδοτικό του. |
| G:\Ergasies-TEO\Απαγορευετε\Ergasies\1-428c106ec4-ta0203.jpgG:\Ergasies-TEO\Απαγορευετε\Ergasies\20201204023100_40pcs_m_m_dupont_wire_jumper_cables.jpeg | Η εξωτερική πλακέτα με τα απαραίτητα καλώδια για να συνδεθούν το μοτερακι, η οθόνη (εάν χρησιμοποιηθεί) και το κουμπί, και όλα αυτά με το Raspberry. |
| G:\Ergasies-TEO\Απαγορευετε\Ergasies\61FOfovWvEL._AC_SL1010_.jpgG:\Ergasies-TEO\Απαγορευετε\Ergasies\P4-20002-web.pngG:\Ergasies-TEO\Απαγορευετε\Ergasies\cameraPI.jpg | Η οθόνη (εάν χρησιμοποιηθεί) για να βλέπουμε πότε έγινε το τελευταίο τάισμα και πότε θα γίνει το επόμενο.  Ένα κουμπί (εάν χρησιμοποιηθεί), εάν είμαστε σπίτι, μπορούμε απλά πατώντας το να ταΐσουμε το ζωάκι μας.  Κάμερα (εάν χρησιμοποιηθεί) για να μπορούμε να δούμε απομακρυσμένα εάν το ζωάκι μας έχει στο πιάτο του φαγητό. |
| G:\Ergasies-TEO\Απαγορευετε\Ergasies\download.jpegG:\Ergasies-TEO\Απαγορευετε\Ergasies\wm100.jpg | Το μοτεράκι που θα περιστρέφει τον διακόπτη του δοχείου που θα βάζουμε την τροφή, ανάλογα με το πόση ώρα θα λειτουργεί, θα ελευθερώνει και την ανάλογη ποσότητα  Το δοχείο που θα βάζουμε την τροφή, όπου από κάτω με ένα κομμάτι σωλήνα θα καταλήγει η τροφή στο πιάτο. |
| G:\Ergasies-TEO\Απαγορευετε\Ergasies\floter.jpg | Φλοτέρ, για να μπορέσουμε να έχουμε και μόνιμη τροφοδοσία με νερό για το ζωάκι μας. |

Θοδωρής Κερπετζής